Koordinatės: 55°44′44″š. pl. 24°21′17″r. ilg.﻿ / ﻿55.7455°š. pl. 24.3547°r. ilg.﻿ / 55.7455; 24.3547

|  |
| --- |
|    **Panevėžio geležinkelio stotis** |
|  |
| *Keleivių stoties pastatas 2013 m.* |
| **Adresas** | Panevėžys, S. Kerbedžio g. 9 |
| **Atidaryta** | 1873 m. |
| **Aptarnaujanti įmonė** | AB „Lietuvos geležinkeliai" |
| **Žemėlapiai** | Retromap.ru |
| **Nuotraukos** | Railwayz.info |
| 


 |
| 

| Aplinkinės stotys ir stotelės |
| --- |
| Paaiškinimai |
| 

|  |  |  |  |  |  |
| --- | --- | --- | --- | --- | --- |
|  | km | 

|  |
| --- |
|  |

 | km |  |
|  |  | 

|  |  |
| --- | --- |
|  |  |

 |  | ↑ SKAPIŠKIS ↑ |
|  |  | 

|  |  |
| --- | --- |
|  |  |

 |  |  |
| ↑ JONIŠKĖLIS ↑ |  | 

|  |  |
| --- | --- |
|  |  |

 |  | *Kaubariškis* |
|  |  | 

|  |  |
| --- | --- |
|  |  |

 | 3,5 |  |
| *Skaistgiriai* |  | 

|  |  |
| --- | --- |
|  |  |

 |  | *Samanynė* |
|  | 6,8 | 

|  |  |
| --- | --- |
|  |  |

 | 5,7 |  |
| *Bernatoniai* |  | 

|  |  |  |
| --- | --- | --- |
|  |  |  |

 |  |  |
|  | 5,9 | 

|  |  |  |
| --- | --- | --- |
|  |  |  |

 |  | **PANEVĖŽYS** |
|  |  | 

|  |  |  |
| --- | --- | --- |
|  |  |  |

 | 7,7 |  |
|  |  | 

|  |  |  |
| --- | --- | --- |
|  |  |  |

 |  | *Karšinauka* |
|  | 11,2 | 

|  |  |  |
| --- | --- | --- |
|  |  |  |

 | 4,9 |  |
| *Berčiūnai* |  | 

|  |  |  |
| --- | --- | --- |
|  |  |  |

 |  | *Taruškos* |
|  | 1,1 | 

|  |  |  |
| --- | --- | --- |
|  |  |  |

 |  |  |
| Gustonys |  | 

|  |  |  |
| --- | --- | --- |
|  |  |  |

 |  | ↓ RUBIKIAI ↓ |
|  |  | 

|  |  |
| --- | --- |
|  |  |

 |  |  |
| ↓ RADVILIŠKIS ↓ |  | 

|  |  |
| --- | --- |
|  |  |

 |  |  |
|  |  |  |  |  |  |  |

 |

 |

**Panevėžio geležinkelio stotis** – geležinkelio statinių kompleksas Panevėžyje, S. Kerbedžio g. 9, AB „Lietuvos geležinkeliai" Krovinių vežimo valdybos Šiaulių regiono stočių skyriaus ir Keleivių vežimo direkcijos padalinys. Stoja traukiniai Panevėžys–Mažeikiai.

Geležinkelio mazgas, kuriuo praeina Radviliškio–Daugpilio geležinkelis, atvyksta Aukštaitijos siaurojo geležinkelio traukiniai. Skirtingų matavimų vėžės niekur nesikerta – siaurasis geležinkelis kerta platųjį į kitą pusę (ir Senamiesčio gatvę) rytiniame stoties gale Panevėžio siaurojo geležinkelio viaduku, kur toliau eina į Anykščius. Siauruku organizuojamos nereguliarios turistinės kelionės.

Istorija
--------

Panevėžio stotis įkurta 1873 m. prie Radviliškio–Kalkūnų geležinkelio. 1891 m. Aukštaitijoje pradėtas tiesti siaurasis geležinkelis. Traukiniai iki Panevėžio ėmė kursuoti 1899 m. rugsėjo 28 d. Iš pradžių siauruku buvo gabenami įvairūs kroviniai, netrukus vežami ir keleiviai. Tarpukariu ši transporto priemonė pasidarė itin paklausi įvairiose ūkio šakose.

1931 m. sausio 1 d. Panevėžyje pradėjo kursuoti autobusai 2 maršrutais, vienas jų apsisukdavo geležinkelio stotyje (Geležinkelio stotis–Ramygalos gatvė).

Siauruko stotis
---------------

Panevėžio siaurojo geležinkelio stotis pastatyta 1905 m. Kai kurie stoties statiniai priklauso kultūros paveldui – depo pastatas (unikalus Nr. 21930), administracinis pastatas (unikalus Nr. 33001) ir kt.

Dalį Panevėžio geležinkelio stoties užima Aukštaitijos siaurojo geležinkelio stoties peronas. 2014 m. rugsėjo 26 d. čia atidaryta naujoji siauruko stotis, atkurta pagal 1905 m. pastatytos senosios stoties brėžinius ir nuotraukas. Siauruko stotis atstatyta kiek kitoje vietoje nei buvo anksčiau. Perono stogą laikantys mediniai stulpai, statinį puošiantys drožiniai yra tokie pat, kokie buvo XX a. pradžioje stovėjusioje stotyje. Peronas ir į jį vedantys takai iškloti akmenų grindiniu, o bortai padaryti ne betoniniai, kaip įprasta dabar, bet ąžuoliniai, kaip anuomet. Prie stoties pastato sienos kabantis varpas iš praeities į dabartį atkeliavo neįprastu būdu. Pradžioje jis buvo iškastas teritoriją tvarkiusių geležinkeliečių, vėliau atsidūrė metalo supirktuvėje. Po to radinys pateko pas sendaikčių turguje prekiaujantį antikvarą.

Siauruką aptarnaujantys darbuotojai nuo šiol turės ir šventines uniformas. Jos pasiūtos pagal tarpukario geležinkelininkų nešiotų uniformų pavyzdį. Specialių spalvų siūlės išduoda net uniformą vilkinčio žmogaus pareigas. Pavyzdžiui, avietine spalva apkraštuota vadovaujamojo personalo uniforma, žalia – kelininkų, mėlyna – mašinistų ir visų, kurių darbas susijęs su traukinių priežiūra.

Panevėžio geležinkelio stotis

Šaltiniai
---------

1. ↑  Traukinių išvykimai iš stotelės Panevėžys. (Stops.lt)
2. ↑  Архангельский А. С. Архангельский В. А. Железнодорожные станции СССР (справочник). – Москва, Транспорт, 1981.
3. ↑  Lietuvos geležinkeliai: nepriklausomo darbo dešimtmetis (1991–2001). – Vilnius, LG Leidybos centras, 2001. // psl. 10
4. ↑  Vidmantas Šmigelskas. Nežadink miegančios stoties. 2022-01-29, Anyksta.lt (tikrinta 2023-08-07).
5. ↑  Panevėžio siauruko stotis. Pamatyklietuvoje.lt (tikrinta 2023-08-07).
6. ↑  Donatas Pilkauskas. Panevėžio apskritis 1918–1940 metais. Panevėžio kraštotyros muziejus. // psl. 21
7. ↑  Pagal senus brėžinius atgaivinta senoji siauruko stotis. 2014-09-26, Lrytas.lt ––– Archyvuota kopija 2014-09-28 iš Wayback Machine projekto.

* Lietuvos geležinkelių raida
* Panevėžio geležinkeliai nuotraukose (*miestai.net*)